ঋণে সপরিবারে আত্মহত্যা? চিকিৎসক, স্ত্রী ও দুই সন্তানের মৃতদেহ উদ্ধার

ওয়েব ডেস্ক: কলকাতায় ব্যবসায়ী পরিবারের তিনজনকে খুন করে দুই ভাইয়ের আত্মহত্যার (Suicide) চেষ্টার ঘটনা সামনে এসেছে। একদা দেশ-বিদেশে বাণিজ্যের বহর থাকা পরিবারের ঋণের (Debt) জালে ওই মর্মান্তিক পরিণিত হয়। এবার তামিলনাড়ুতে এক ডাক্তার (Dr) ও তাঁর আইনজীবী স্ত্রী, দুই সন্তানের মৃততেদহ উদ্ধারের ঘটনাতেও নেপথ্যে বিপুল ঋণের ঘটনা সামনে এল। বৃহস্পতিবার সকালে চেন্নাইয়ের (Chennai) আন্নানগরে ডা. বালামুরুগান কুমার (৫২), তাঁর স্ত্রী সুমিথা কুমার (৪৭) ও নিট পরীক্ষার্থী যশবন্ত কুমার ও একাদশ শ্রেণির ছাত্র লিঙ্গেশ কুমারের দেহ উদ্ধার হয়। পুলিশ জানিয়েছে, প্রাথমিক তদন্তে জানা গিয়েছে, আত্মহত্যা করেছেন তাঁরা। ঋণের জেরে এই ঘটনা বলে মনে করা হচ্ছে। তদন্ত চলছে। ঋণদাতাদের কোনও চাপ ছিল কি না দেখা হচ্ছে।

এদিন ডাক্তারের ড্রাইভার বাইরে থেকে ডাকাডাকি করেও সাড়া পাননি। তিনিই পুলিশে খবর দেন। দুটি ঘর থেকে ঝুলন্ত দেহগুলি উদ্ধার হয়েছে। ওই ডাক্তারের শহরে অনেকগুলি আল্ট্রাসাউন্ড সেন্টার ছিল। সেখানে প্রচুর টাকার দেনা ছিল তাঁর। তবে এই ঘটনায় এই প্রতিবেদন লেখা পর্যন্ত কোনও সুইসাইড নোট উদ্ধার হয়নি।